CELEX: 32022D0052
Language: hu
Date: 2022-01-13 00:00:00
Title: A Tanács (KKBP) 2022/52 határozata (2022. január 13.) az ukrajnai helyzetet destabilizáló orosz intézkedések miatt hozott korlátozó intézkedésekről szóló 2014/512/KKBP határozat módosításáról

2022.1.14.   
               
               
                  HU
               
               
                  Az Európai Unió Hivatalos Lapja
               
               
                  L 9/43
               
            
         A TANÁCS (KKBP) 2022/52 HATÁROZATA
         (2022. január 13.)
         az ukrajnai helyzetet destabilizáló orosz intézkedések miatt hozott korlátozó intézkedésekről szóló 2014/512/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2014. július 31-én elfogadta a 2014/512/KKBP határozatot (1).
                  
               
                     (2)
                  
                  
                     Az Európai Tanács 2015. március 19-én megállapodott arról, hogy meghozzák az ahhoz a szükséges intézkedéseket, hogy a korlátozó intézkedések időtartamát egyértelműen a minszki megállapodások teljeskörű végrehajtásához kössék, szem előtt tartva, hogy a teljeskörű végrehajtást 2015. december 31-re irányozták elő.
                  
               
                     (3)
                  
                  
                     A Tanács 2021. július 12-én elfogadta a (KKBP) 2021/1144 határozatot (2), amellyel 2022. január 31-ig megújította a 2014/512/KKBP határozatot annak érdekében, hogy lehetősége legyen a minszki megállapodások végrehajtásának további értékelésére.
                  
               
                     (4)
                  
                  
                     Miután értékelte a minszki megállapodások végrehajtását, a Tanács úgy véli, hogy további hat hónapra meg kell újítani a 2014/512/KKBP határozatot annak érdekében, hogy a Tanácsnak lehetősége legyen azok végrehajtásának további értékelésére.
                  
               
                     (5)
                  
                  
                     A 2014/512/KKBP határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2014/512/KKBP határozat 9. cikke (1) bekezdésének első albekezdése helyébe a következő szöveg lép:
            
               
                  „(1)   Ezt a határozatot 2022. július 31-ig kell alkalmazni.”
               
            
         
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2022. január 13-án.
            
               
                  a Tanács részéről
               
               
                  az elnök
               
               J.-Y. LE DRIAN
            
         
         
            (1)  A Tanács 2014/512/KKBP határozata (2014. július 31.) az ukrajnai helyzetet destabilizáló orosz intézkedések miatt hozott korlátozó intézkedésekről (HL L 229., 2014.7.31., 13. o.).
         
            (2)  A Tanács (KKBP) 2021/1144 határozata (2021. július 12.) az ukrajnai helyzetet destabilizáló orosz intézkedések miatt hozott korlátozó intézkedésekről szóló 2014/512/KKBP határozat módosításáról (HL L 247., 2021.7.13., 99. o.).